Kreditná karta slúži ako pohodlná forma pôžičky, kedy v banke alebo inej spoločnosti máte založený revolvingový úver. Používate peniaze banky, ktoré vraciate až neskôr. Získate maximálny úverový limit a vždy, keď touto kreditnou kartou platíte alebo vyberáte peniaze, požičiavate si ich od banky. Kreditná karta celé požičiavanie uľahčuje, pretože si nemusíte jednotlivé čiastky požičiavať zvlášť. Výhodou kreditnej karty je bezúročné obdobie (zväčša 30 až 55 dní). Ak splatíte požičané prostriedky v tomto období, neplatíte naviac žiadne úroky.